"Roș-albaștrii" și-au revenit după coșmarul trăit cu Rapid București, iar trupa lui Elias Charalambous a câștigat cu 2-1 pe Arena Națională cu Sepsi OSK. Evoluția lui Dawa nu l-a dat pe spate pe Gigi Becali, care a avut și un mesaj pentru stoperul schimbat la pauză.
Joyskim Dawa a avut o repriză slabă pe Arena Națională cu Sepsi Sfântu Gheorghe, iar fundașul central nu a avut timp să își îndrepte greșelile. Stoperul "roș-albaștrilor" a fost schimbat la pauză cu Baba Alhassan, iar locul său în defensivă a fost luat de Mihai Lixandru.
Horia Ivanovici este de părere că schimbarea de la pauză este și un semnal de alarmă pentru Dawa: "Ce zici de Gigi? Dawa nu a mai stat, l-a decapitat, nu a mai stat la discuții. Este și un deget arătat către Dawa. Pantero, ai grijă că dresorul e la Palat".
Robert Niță a descifrat mesajul pe care Gigi Becali i l-a transmis lui Joyskim Dawa prin schimbarea de la pauză. Mihai Lixandru și-a făcut treabă lângă Ngezana, iar Robert Niță nu a trecut cu vederea evoluția titularului de la FCSB.
"Pantero, ai grijă că biciul e la Palat. Dacă îl lasă pe Dawa aseară era pâine de mâncat, e pâinică, e cozonac. Este o schimbare bună, Lixandru e impecabil și nu ai ce să îi reproșezi. Capul sus tot timpul, intră în posesie. Nu ai cum să îl scoți, ce să îi reproșezi.
Nici nu ajungea mingea la el și deja era cu capul sus. Mingea era pe drum și juca direct în profunzime", a spus Robert Niță la FANATIK SUPERLIGA, emisiune live pe FANATIK.RO, de la ora 10:30, în fiecare zi de luni, marți și vineri.
Mihai Stoichiță a rămas impresionat de Mihai Lixandru, care s-a descurcat excelent și în centrul defensivei "roș-albastre". Directorul FRF laudă și parcursul corect pe care l-a avut fotbalistul celor de la FCSB în carieră.
"Vezi ce înseamnă să dai un jucător să joace. A jucat meci de meci, cel mai important lucru pentru jucătorii tineri. Lăudabil acest băiat, le dau un sfat celor care au jucători tineri și nu îi folosesc. Și la Liga 2 mergeți și jucați, contează enorm", a spus Stoichiță.
Gigi Becali a explicat de ce l-a schimbat pe Dawa la pauza confruntării cu Sepsi Sfântu Gheorghe, scor 2-1. Patronul celor de la FCSB are o explicație pentru forma slabă a stoperului african.
"Dawa făcea greșeală după greșeală, trebuia schimbat. Acum e cu Ramadanul. Probabil nu are putere, forță. Probabil ține un Ramadan mai sever. Nu știu eu. Cum să dai asemenea pase la adversar?
Atunci am zis, poate este stresat pentru greșelile făcute și va face altele. Aveam meciul în mână, 2-1, și am zis hai să-l scoatem. El e jucător bun, de asta l-am păstrat.
Dar dacă el începe să aibă impresia că poate juca pe mijloc, atunci la revedere. El nu are voie să paseze stânga-dreapta. Dacă pasează în față, pasează la adversar", a declarat Gigi Becali.